ສະຫະລັດວ່າ ຈີນເຮັດໃຫ້ ສະຖານະການ ຮ້າຍແຮງຂຶ້ນ ໃນເຂດທິເບດ
ພະ Sherab ​ເປັນ​ຜູ້ທີ 20 ​ທີ່​ໄດ້​ເສຍ​ຊີວິດ ​ຍ້ອນ​ຈູດ​ເຜົາຕົນ​ເອງ​ ເພື່ອປະທ້ວງ ການປົກຄອງຂອງຈີນ ໃນທິເບດ ​ປີ​ນີ້
ສະຫະລັດກ່າວວ່າ ຕົນເປັນຫ່ວງຫລາຍກ່ຽວກັບສະຖານະການຢູ່ໃນເຂດທິເບດ ບ່ອນທີ່ ພະສົງອີກອົງນຶ່ງໄດ້ຈູດເຜົາຕົນເອງຕາຍ ວີໂອເອພະແນກພາສາທິເບດໄດ້ລາຍງານເມື່ອວັນພຸດວານນີ້ວ່າ ພະ Lobsang Sherab ອາຍຸ 20 ປີ ໄດ້ຈູດເຜົາຕົນເອງຢູ່ໃນຖະນົນໃຫຍ່ ຂອງເມືອງ Cha ໃນແຂວງ Sichuan ທາງພາກຕາເວັນຕົກສຽງໃຕ້ຂອງຈີນ ພະ Sherab ເປັນພະປະຈໍາຢູ່ວັດ Kirti ທີ່ຄວາມ ຮູ້ສຶກຕໍ່ຕ້ານລັດຖະບານຈີນມີສູງນັ້ນ ພະ Sherab ເປັນພະອົງທີ່ 20 ຫລືແມ່ຊີທີ່ໄດ້ເສຍຊີວິດຍ້ອນຈູດເຜົາຕົນເອງໃນປີນີ້ ແລະ ຢ່າງໜ້ອຍມີຜູ້ລອດຊີວິດອີກສິບຄົນທີ່ພະຍາຍາມຂ້າຕົວຕາຍດ້ວຍວິທີນີ້ ທ່ານນາງ Victoria Nuland ໂຄສົກກະຊວງຕ່າງປະເທດສະຫະລັດບອກພວກຜູ້ສື່ຂ່າວວ່າ ຈີນໄດ້ເຮັດໃຫ້ສະຖານະການໃນເຂດທິເບດຮ້າຍແຮງຂຶ້ນຕື່ມ ໂດຍການກ່າວໂຈມຕີອົງດາໄລ ລາມະ ຜູ້ນໍາດ້ານຈິດໃຈ ທີ່ລີ້ໄພຢູ່ໃນຕ່າງປະເທດຂອງຊາວທິເບດ ຄະນະກໍາມະການສໍາພັນຕ່າງປະເທດສະພາສູງສະຫະລັດ ໄດ້ອະນຸມັດ ມະຕິສະບັບນຶ່ງ ປະ ນາມຕໍ່ອັນທີ່ເອີ້ນວ່າ “ນະໂຍບາຍປາບປາມທີ່ແນໃນ ຊາວທິເທດແລະຮຽກຮ້ອງໃຫ້ລັດຖະ ບານປັກກິ່ງຈົ່ງຟື້ນການເຈລະຈາຄືນໃໝ່ກັບບັນດາຜູ້ນໍາສາສະໜາພຸດຊາວທິເບດ ໂຮມທັງ ອົງອາໄລ ລາມະ ນັ້ນນໍາ ມະຕິດັ່ງກ່າວບໍ່ໄດ້ມີນໍ້າໜັກທາງດ້ານກົດໝາຍ ແຕ່ມັນໄດ້ຮຽກ ຮ້ອງໃຫ້ທ່ານນາງລັດຖະມົນຕີຕ່າງປະເທດຮິລແລຣີ ຄລິນຕັນ ຊອກຫາ ຊ່ອງທາງເພື່ອທວງ ໃຫ້ຈີນຮັບຜິດຊອບຢ່າງເຕັມສ່ວນຕໍ່ການກວດລ້າງປາບປາມທີ່ກໍາລັງດໍາເນີນໄປຢູ່ໃນຂະນະ ນີ້ ໂດຍສະເພາະ ຢູ່ໃນຈຸດເຄັ່ງຕຶງ ຄື ວັດ Kirti ນັ້ນ ທ່ານ ຮົງ ເລ ໂຄສົກກະຊວງຕ່າງປະເທດຈີນກ່າວວ່າ ບັນດາສະມາຊິກສະພາສູງສະຫະລັດ ບາງຄົນແມ່ນຍັງສັບສົນວ່າອັນໃດຖືກແລະຜິດ ໃນການອະນຸມັດມະຕິດັ່ງກ່າວ ມື້ນຶ່ງກ່ອນ ນີ້ໂຄສົກ ຮົງ ເລ ໄດ້ຖິ້ມໂທດໃສ່ ອົງດາໄລ ລາມະ ກ່ຽວກັບການຈູດເຜົາຕົນເອງນັ້ນ